รีพับลิก F-84 ธันเดอร์เจ็ต

รีพับลิก F-84 ธันเดอร์เจ็ต () เป็นเครื่องบินขับไล่ทิ้งระเบิดแบบเทอร์โบเจ็ตของสหรัฐ เคยประจำการในหลายประเทศระหว่างปี 1947 ถึง 1974

จุดกำเนิดมาจากโครงการของกองทัพอากาศทหารบกสหรัฐในปี 1944 มันขึ้นบินครั้งแรกในปี 1946 และจะเข้าประจำการในปี 1947 อย่างไรก็ตาม ธันเดอร์เจ็ตก็ประสบปัญหาด้านโครงสร้างและเครื่องยนต์จำนวนมาก จนกระทั่งการทบทวนของกองทัพอากาศสหรัฐในปี 1948 ระบุว่าไม่สามารถปฏิบัติภารกิจตามที่ออกแบบไว้ได้ และถึงขั้นพิจารณายกเลิกโครงการ เครื่องบินลำนี้ยังไม่ถือว่าพร้อมรบเต็มที่จนกระทั่งรุ่น F-84D ในปี 1949 และการออกแบบพัฒนาจนสมบูรณ์ขึ้นจริงในรุ่น F-84G ที่เปิดตัวในปี 1951 ในปี 1954 มีการสร้าง F-84 รุ่นปีกกวาดคือ F-84F ธันเดอร์สเตร็ก (ขับไล่) และ RF-84F ธันเดอร์แฟลช (ลาดตระเวนถ่ายภาพ)

ธันเดอร์เจ็ตกลายเป็นอากาศยานโจมตีหลักของกองทัพอากาศสหรัฐในช่วงสงครามเกาหลี โดยบินปฏิบัติการกว่า 86,408 เที่ยวบิน ทำลายเป้าหมายภาคพื้นดินถึง 60% ของทั้งหมดในสงคราม และยังยิงเครื่องบินขับไล่แบบ MiG ที่สร้างโดยโซเวียตได้ 8 ลำ จากจำนวน F-84 ทั้งหมด 7,524 ลำที่ถูกผลิต กว่าครึ่งหนึ่งถูกใช้งานในกลุ่มประเทศเนโท

F-84 เป็นเครื่องบินขับไล่ผลิตจริงลำแรกที่มีการติดตั้งระบบเติมเชื้อเพลิงกลางอากาศ และยังเป็นขับไล่ลำแรกที่สามารถบรรทุกอาวุธนิวเคลียร์ได้ ได้แก่ ระเบิดนิวเคลียร์มาร์ค 7 มีการปรับแต่ง F-84 ให้เข้าร่วมในโครงการพิเศษหลายอย่าง เช่น FICON และ Tom-Tom ที่ทดลองเชื่อมต่อกับเครื่องบินทิ้งระเบิด B-29 ซูเปอร์ฟอร์เทรส และ B-36 รวมถึง XF-84H ธันเดอร์สครีช ซึ่งเป็นรุ่นทดลองขับเคลื่อนด้วยเทอร์โบพร็อพ

ระบบการตั้งชื่อของรุ่นย่อยของ F-84 อาจสร้างความสับสนบ้าง รุ่นย่อย F-84A ถึง F-84E และ F-84G มีช่ือว่า "ธันเดอร์เจ็ต" (Thunderjet) ซึ่งเป็นเครื่อนบินปีกตรง ส่วนรุ่นย่อย F-84F มีชื่อว่า "ธันเดอร์สเตร็ก" (Thunderstreak) และ RF-84F มีชื่อว่า "ธันเดอร์แฟลช" (Thunderflash) ซึ่งสองรุ่นหลังเป็นเครื่องบินปีกกวาด

ขีดความสามารถ
ด้านอำนาจยิง ตัวลำมี ปืนกล .50 นิ้ว จำนวน 6 กระบอกเป็นมาตรฐาน และสามารถติดตั้งจรวด HVAR ขนาด 5 นิ้ว ระเบิดทั่วไปจำนวนสูงสุดตามภารกิจ และระเบิดเนปาล์ม ส่งผลให้เหมาะอย่างยิ่งกับงานปราบกำลังภาคพื้นและทำลายโครงสร้างพื้นฐาน เช่น ทางรถไฟ เขื่อน และสะพาน นอกจากนี้ชื่อเสียงอีกด้านคือความนิ่งของแท่นยิงที่ช่วยให้การปล่อยอาวุธมีความแม่นยำ รุ่นปฏิบัติการหลัก ๆ อย่าง F-84E มีความเร็วสูงสุดราว 998 กม/ชม. (มัค 0.8)  และพิสัยบินตามเชื้อเพลิงและถังปลดทิ้งที่เหมาะสม ทำให้ปฏิบัติการได้ลึกเข้าไปในเขตข้าศึก

ความสามารถเชิงยุทธวิธีที่ทำให้ F-84 โดดเด่นคือ การเติมเชื้อเพลิงกลางอากาศ โดยเฉพาะรุ่น F-84G ที่ติดตั้งช่องรับเชื้อเพลิง (boom receptacle) ในสันปีกซ้ายเป็นการถาวร ช่วยยืดรัศมีโจมตีไกลข้ามมหาสมุทร และเป็นหนึ่งในหัวหอกที่พิสูจน์แนวคิดย้ายฝูงเจ็ตทางไกลด้วยการเติมเชื้อเพลิงระหว่างทาง อีกมิติสำคัญคือขีดความสามารถนิวเคลียร์เชิงยุทธวิธี F-84 เป็น เครื่องบินโจมตีนิวเคลียร์เชิงยุทธวิธีลำแรกของกองทัพอากาศสหรัฐ ซึ่งยกระดับบทบาทจากเครื่องสนับสนุนภาคพื้นสู่เครื่องมือยับยั้งเชิงยุทธศาสตร์ของยุคเจ็ตเริ่มแรก

คุณลักษณะ (F-84G)
250px|thumb|F-84B Thunderjet ทอ.สหรัฐ
 นักบิน: 1 นาย
 ความยาว: 11.61 เมตร
 ความกว้างปีก: 11.05 เมตร
 ความสูง: 3.78 เมตร
 พื้นที่ปีก: 24.0 ตารางเมตร
 น้ำหนักตัวเปล่า: 5,460 กก.
 น้ำหนักพร้อมบิน: 7,940 กก.
 น้ำหนักสูงสุดในการขึ้นบิน: 10,470 กก.
 เครื่องยนต์: เทอร์โบเจ็ต Allison J35-A-29
 แรงขับ: 26.7 กิโลนิวตัน (5,560 ปอนด์แรง) พร้อมสันดาปท้าย
 ความเร็วสูงสุด: 1,008 กม./ชม. (มัค 0.82 ที่ระดับน้ำทะเล)
 ความเร็วปฏิบัติการ: 800 กม./ชม.
 พิสัยปฏิบัติการ: 3,210 กม. (ติดถังเชื้อเพลิงภายนอก)
 เพดานบินใช้งาน: 12,500 เมตร (41,000 ฟุต)
 อัตราไต่: 23 เมตร/วินาที
 อาวุธ: ปืนกล M3 Browning ขนาด .50 นิ้ว จำนวน 6 กระบอก

ผู้ใช้งาน

กองทัพอากาศเบลเยียม ใช้งาน F-84E จำนวน 21 ลำ และ F-84G จำนวน 192 ลำ

กองทัพอากาศเดนมาร์ก ใช้งาน F-84G จำนวน 240 ลำ F-84E จำนวน 6 ลำ

กองทัพอากาศฝรั่งเศส ใช้งาน F-84E และ F-84G รวมกันจำนวน 140 ลำ

กองทัพอากาศกรีก ใช้งาน F-84G จำนวนประมาณ 200 ลำ
 Iran
กองทัพอากาศอิหร่าน ใช้งาน F-84G จำนวน 34 ลำ

กองทัพอากาศอิตาลี ใช้งาน F-84G จำนวน 254 ลำ

กองทัพอากาศเนเธอร์แลนด์ ใช้งาน F-84E จำนวน 21 ลำ และ F-84G จำนวน 179 ลำ

กองทัพอากาศนอร์เวย์ ใช้งาน F-84E จำนวน 6 ลำ และ F-84G จำนวน 200 ลำ

กองทัพอากาศโปรตุเกส ใช้งาน F-84G จำนวน 125 ลำ

กองทัพอากาศสาธารณรัฐจีน ใช้งาน F-84G จำนวน

กองทัพอากาศไทย ใช้งาน 31 F-84G จำนวน

กองทัพอากาศตุรกี ใช้งาน 479 F-84G จำนวน

กองทัพอากาศสหรัฐ ใช้งาน F-84B จำนวน 226 ลำ, F-84C จำนวน 191 ลำ, F-84D จำนวน 154 ลำ, F-84E จำนวน 743 ลำ และ F-84G จำนวน 789 ลำ.

กองทัพอากาศยูโกสลาเวีย ใช้งาน F-84G จำนวน 219 ลำ 

อ้างอิง

หมวดหมู่:เครื่องบินรีพับลิก
หมวดหมู่:เครื่องบินขับไล่
หมวดหมู่:เครื่องบินขับไล่สัญชาติสหรัฐ
หมวดหมู่:เครื่องบินทิ้งระเบิดสหรัฐ